Diari Oficial de la Generalitat Valenciana


Sumari del DOGV 9107, del 15-06-2021 (2021/6423)

RESOLUCIÓ de 3 de juny de 2021, de l'encarregat de l'Oficina Central del Registre de Cooperatives de la Comunitat Valenciana, per la qual es comunica el resultat del sorteig públic efectuat per determinar l'ordre de nomenament de les persones físiques i jurídiques auditores de comptes la designació de les quals corresponga realitzar l'any 2021 a aquest registre, d'acord amb el que es disposa en l'article 50 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6423


Data del document
:   03-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 3 de juny de 2021, de l'encarregat de l'Oficina Central del Registre de Cooperatives de la Comunitat Valenciana, per la qual es comunica el resultat del sorteig públic efectuat per determinar l'ordre de nomenament de les persones físiques i jurídiques auditores de comptes la designació de les quals corresponga realitzar l'any 2021 a aquest registre, d'acord amb el que es disposa en l'article 50 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig. [2021/6423]  
  
Per complir la Resolució de 14 d'abril de 2021, de l'encarregat de l'Oficina Central del Registre de Cooperatives de la Comunitat Valenciana, publicada en el Diari Oficial de la Generalitat Valenciana número 9077, de 6 de maig de 2021, es realitza el sorteig públic per determinar l'ordre de nomenament de les persones físiques i jurídiques auditores de comptes que haja de realitzar el Registre de Cooperatives de la Comunitat Valenciana durant l'exercici 2021 en els casos regulats en l'article 50 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig.  
  
Una vegada llegit públicament el contingut íntegre de la convocatòria del sorteig publicada en el Diari Oficial de la Generalitat Valenciana i després de comprovar que s'han introduït en una bossa opaca les fitxes de totes les lletres de l'abecedari, se n'extrau seguidament una, que resulta ser la corresponent a la lletra «R».  
Per tant, els nomenaments de persones físiques i jurídiques auditores de comptes que corresponga realitzar durant l'any 2021 al Registre de Cooperatives de la Comunitat Valenciana, s'efectuaran per ordre correlatiu entre les incloses en les seues llistes provincials d'auditors i societats d'auditoria confeccionats per l'Institut de Comptabilitat i Auditoria de Comptes d'Espanya, i el torn s'iniciarà per la primera persona o societat auditora el nom de la qual comence per la lletra «R».  
  
València, 3 de juny de 2021.- L'encarregat del Registre i cap del Servei de Foment de Cooperatives i Economia Social: Juan José Gamón Robres.